ኢንስታግራም ሃሳዪ ዝኾኑ መልእኽትታት ንዝልጥፉ ተጠቀምቲ ገና ካልኦት ንክኽተልዎም ምሕባሩ፡ ነታ ጋዜጠኛ የሻቕላ። እዚ ነገር`ዚ ክእገድ ምዃኑ ኢንስታግራም ኣብ ዝሓለፈ ለካቲት ሓቢሩ ነይሩ። "ህይወተን ከሕልፋ ዝፈተና ኣዋልድ ንርኢ ኣለና፡ እቲ ምስሊ ኸኣ ሽዑ ንሽዑ ካልኦት ከምኡ ክገብራ ንዝደልያ ኣዋልድ ክርእይኦ ይግበር። ብኸምዚ`ዩ ኸኣ ቁጽሪ ኣባላት`ቲ መርበብ እናዓበየ ዝኸይድ" ትብል ኣንማርተ። ኢንስታግራም ሕማም ኣእምሮ ዝተሓላለኸ ጸገም ምዃኑን፡ ሚዛኑ ዝሓለወ ኣተሓሕዛ ከምዘድልዮን ከምዝርዳእ ኣፍሊጡ። "ዋላ`ኳ ኣዝዩ ከቢድ ናይ ጸገም እዋን ኣጋጢሙካ እንተሃለወ፡ ብመሰረቱ ኣብ ኢንስታግራም ኣቲኻ ጸገምካ ክትገልጸሉ እትኽእል ቦታ ከምዘሎ ንኣምን ኢና" ኢላ ሓላፊት ህዝባዊ ፖሊሲ ኢንስታግራም ኣብ ኤውሮጳ፣ ማኣከላይ ምብራቕን ኣፍሪቃን፡ ታራ ሆፒኪንስ። "እንተኾነ ግን፡ ኣብ መንጎ ጸገምካ እትገልጸሉ ቦታን፡ ሰባት ሃሰይትን ረበሽትን ዝኾኑ ምስልታት ከይርእዩ ንምኽዋሎምን ቅኑዕ ሚዛን ክንሕሉ የድልየና" ድማ ትብል። መግለጺ ስእሊ, ታራ ሆፕኪንስ ኢንስታግራም፡ ብቐጻሊ ምስ ክኢላታት ሕክምናን ከም ሳማሪታንስ [ለገስቲ] ዝኣመሰሉ ዘይመንግስታውያን ውድባትን ከምዝመያየጥን፡ ንሳቶም ድማ ምልጋስ ኩሎም መወከሲታት ነብሰ-ቕትለትን ነብሰ-ሃስያን ዝያዳ ምጽያን፡ ሕማም ኣእምሮ ከስዕብ ከምዝኽእል የጠንቅቑ። ኢንስታግራም ሃሰየቲ ምስልታትን ጽሑፋትን ንምልላይን ንምእላይን ዘገልግሉን ዘማእክሉን ሰባትን ማሽናትን ይጥቀም፡ ኢላ ሆፕኪንስ። ተጠቀምቲ ንዝረኣይዎም ዘቖጥዑ ምስልታትን ጽሑፋትን ነቲ ኩባኒያ ክሕብሩ ግን፡ ኣገዳሲ`ዩ ትብል ሆፕኪንስ። ኢንስታግራም ሓደገኛታት ዝኾኑ ሕሳባት፡ ካልኦት ተጠቀምቲ ክርእይዎም ይዕድም`ዩ ኢላ ኣንማርተ ንዘስምዓቶ ስክፍታ፡ እቲ ኩባኒያ ሓንሳብ ምልክት/ሕላገት ዝተገብረሉ ሕሳብ ካልኦት ክርእይዎ ከምዘይዕድም ሆፒክንስ ገሊጻ። "ካብ ላዕለዋይ ክሳብ ታሕተዋይ ጽፍሒ ሓላፍነት ዘለና ሚዛን ንምሕላው ውፉያት ኢና" ድማ ኢላ። ቀረፅ ማሕበራዊ ሚድያን ሕርቃን ኡጋንዳውያንን ሃይዲን ካልኦት ወለድን ግን፡ ደቆም ኢንስታግራም እንተዘይጥቀማ ህይወተን ኣይምሕለፋን ነይረን ይብሉ። "ኣብ ሕሳብ ናይ ኣንድሪን ተለጢፎም ዘለዉ ነገራት ምስ ረኣኹን ኣንድሪን ክሳብ ክንደይ ዝኣክል ንጥፍቲ ከምዝነበርት ምስ ፈለጥኩን፡ እተን ካልኦት ኣዋልድ ዝህብኦ ዝነበራ መልስታት ምስተዓዘብኩን፡ ኢንስታግራም ህይወት ጓለይ ከምዝቐዘፈ ተረዲኡኒ። ከምኡ`ዩ ኮይኑ`ዩ ዝስመዓኒ" ኢላ ሃይዲ። "ምኽንያቱ፡ ኩለን ኣተን ካልኦት ኣዋልድ ከም ተኸታተልታ`የን ነይረን። ኩሉ ነገራ እተርእየን ሰባት ነይረንኣ። ስለ`ዚ ኢንስታግራም እንተዘይነብራ፡ ካብ`ቲ ሓቀኛ ህይወት ዝያዳ ሓገዝ መናደየት ነይራ፡ ኢለ እኣምን" ትብል ሃይዲ። ኣድህቦ ዘድልዮ ዝዓበየ ጉዳይ ኣሎ ትብል ኢዮንቦ። ምድምሳስ ሕሳባት ኢንስታግራም፡ ነቲ ጸገም ናብ ካልእ መድረኻት ማሕበራዊ ሚዲያ ከግዕዞ`ዩ ትብል ኢዮንቦ። "ካልኦት ሓደስቲ ማሕበረሰብ ወይ መርበባት ሓበሬታ ክረኽባ ይኽእላ`የን። ከምዝመስለኒ እቲ ስርዓት ኣወሃህባ ክንክን ጥዕና ክመሓየሽ ኣለዎ፡ በዚ ድማ፡ ሰባት ጸገሞም ንሰብ ሞያ ሕክምናን ኣባላት ስድራ ቤትን ከካፍሉ ደኣ`ምበር ኣብ ማሕበራዊ መራኸቢታት ክልጥፉ ኣይግደዱን" ኢላ ኢዮንቦ። ቴለቪዥን ኤን ኣር ኬ ውጽኢት ዝገበረቶ መርመራ ብምዝርጋሕ፡ ንህላወ ናይ`ቲ መርበበ ኣረጋጊጻ። ንስራሕ ኢዮንቦ ድማ፡ ዝሰፍሐ ኣድህቦ ክረክብ ገይራ። ሚኒስተር ጥዕና ኖርወይ ቤንት ሆየ፡ ብዛዕባ ህላወ`ቲ መርበብ ነብሰ-ቅትለት ኣፍልጦ ከምዘይነበሮ ብምግላጽ፡ ሓዲሽ ስትራቴጂ ምዕጋት ነብሰ-ቅትለት ነዚ ኣብ ግምት ከእቱ`ዩ ኢሉ። ኢዮንቦ ነቲ ተሰኪማቶ ዝጸንሐት ሸኽሚ ክተወርድ`ያ እትደሊ። ካብ`ኡ ተገላጊላ እቲ እትምነዮ ነርስ ናይ ካንሰር ንምዃን፡ ስልጠና ክትወስድ`ያ እትደሊ። ሃይዲ ድማ፡ እቲ ምቅላሕ ውጽኢት ናይ`ቲ መርመራ ንኻልኦት ትምህርቲ ኮይኑ፡ ህይወታት ከድሕን ተስፋ ትገብር። "ሓሪቓ ዝያዳ ነብሰ-ሃስያ ክትገብር`ያ እናበልኩ፡ ንኣንድሪን ብዛዕባ ኢንስታንግራም ተዛሪበያ ኣይፈልጥን። ብዘይምዝራበይ ግን የጣዕሰኒ። ስለ`ዚ ንኻልኦት ኣዴታት ከም`ዚ ናተይ ጌጋ ከይገብራ እምዕደን"። "ብዛዕብኡ ምስ ደቅኽን ተዘራረባ"። ተዛማዲ ትሕዝቶ ንበዓልቲ ቤቱ ብሓይሊ ጸጉራ ዝላጸየ ሰብኣይ ተኣሲሩ በዓልቲ ቤቱ ንቑርሲ ዝቐረበትሉ ሩዝን ጸባን ጸጕሪ ምስ ረኸበ ሓሪቑ ብላማ ዝላጸያ ሰብኣይ ብግህሰት መሰል ተኸሲሱ ተኣሲሩ!10 ጥቅምቲ 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
